קרלוס ולה

קרלוס אלברטו ולה גארידו (בספרדית: Carlos Alberto Vela Garrido; נולד ב-1 במרץ 1989 בקנקון שבמקסיקו) הוא כדורגלן מקסיקני המשחק בעמדת החלוץ בנבחרת מקסיקו ובמועדון הכדורגל לוס אנג'לס מה-MLS.

קריירה 
הוא החל את הקריירה שלו בקבוצת הנוער של גוודלחרה ("צ'יבאס"), שם שיחק לצידו של אחיו אלחנדרו. הוא זכה לפרסום ראשוני כאשר השתתף במונדיאל עד גיל 17 בשנת 2005, וסייע לנבחרתו לזכות בטורניר. הוא שיחק בהרכב גם בניצחון 0-3 על ברזיל במשחק הגמר. בתום המשחק הוא נשא את הגביע אל אביו, והקדיש לו את נעל הזהב כיוון שהבקיע חמישה שערים שהקנו לו את תואר מלך השערים של הטורניר.

לאחר המונדיאל החליט חורחה ורגארה, נשיא צ'יבאס, להחתים את ולה על חוזה חדש. באותה תקופה התגוררה משפחתו של ולה בקנקון, ואחד מהתנאים שלו היה שהמועדון יממן למשפחתו מגורים בגוודלחרה.

ולה היה נתון למעקב של מספר מועדונים מאירופה, ובנובמבר 2005 חתם בארסנל תמורת 125,000 לירות שטרלינג. לפי החוזה, הסכום יוכפל ל-550,000 לירות שטרלינג אם הוא ישתתף ביותר מחמישים משחקים רשמיים של הסגל הבכיר. ולה חתם עם ארסנל על חוזה לחמש שנים; אולם, בפברואר 2006 הוא הושאל לסלטה ויגו, כיוון שלא היה אזרח של האיחוד האירופי ובאותו שלב לא היה זכאי לקבל אישור עבודה באנגליה. הוא לא השתתף באף משחק בסלטה.

בעונת 2006/2007 הוא הושאל לסלמנקה מליגת המשנה. בזמן ששיחק שם הוא הבקיע שמונה שערים והיה מעורב בשערים רבים מתוך ה-53 שהבקיעו שחקני המועדון לאורך העונה. מועדונים מליגת העל הספרדית היו מעוניינים לקבלו מארסנל בהשאלה כיוון שהוא עדיין לא היה זכאי לאישור עבודה. בסופו של דבר הוא הושאל לאוסאסונה למשך שנה אחת, עם אופציה להארכה בשנה נוספת שלא מומשה.

הוא ערך את הופעת הבכורה שלו בנבחרת מקסיקו במשחק הידידות מול נבחרת ברזיל בספטמבר 2007. ב-18 באוקטובר 2007 הוא הבקיע את שערו הראשון בנבחרת במשחק הידידות מול נבחרת גואטמלה בלוס אנג'לס.

ב-22 במאי 2008 הוא קיבל את היתר העבודה, שאפשר את חזרתו לאנגליה. מאמן ארסנל ארסן ונגר אישר כי ולה יהיה בסגל הבכיר בעונת 2008/2009, וכי הוא מייעד אותו לתפקיד המחליף של אדוארדו דה סילבה.

הוא ערך את הופעת הבכורה שלו בארסנל בניצחון הליגה 0-3 על ניוקאסל יונייטד ב-30 באוגוסט 2008, לאחר שהחליף את רובין ואן פרסי בדקה ה-63. משחקו המלא הראשון היה בגביע הליגה מול שפילד יונייטד ב-23 בספטמבר, והוא הבקיע בו שלושער מתוך ששת השערים של ארסנל.

במקביל למשחקיו בארסנל הוא המשיך להופיע במדי נבחרת מקסיקו. ב-8 ביוני 2008 הוא הבקיע את שערו השני במשחק הידידות מול נבחרת פרו, וסייע לנבחרתו לנצח 0-4. כמו כן, הוא הבקיע שני שערים במשחקים מול נבחרת בליז במוקדמות מונדיאל 2010.

בנובמבר 2014 חזר לנבחרת לאחר שלוש שנים, וכבש צמד במשחק הבכורה המחודשת בניצחון 3-2 נגד .

ב-28 בינואר 2011 הושאל ולה לוסט ברומיץ' אלביון עד לתום העונה. את עונת 2011/2012 בילה כמושאל בריאל סוסיאדד, עד אשר בקיץ 2012 נרכש ולה על ידי הבסקים והוא חתם לארבע עונות במדיה.

ב-1 בינואר 2018 הצטרף לקבוצת לוס אנג'לס מליגת ה-MLS.

קישורים חיצוניים

הערות שוליים

כדורגלנים מקסיקנים
חלוצי כדורגל מקסיקנים
כדורגלני ארסנל
כדורגלני סלטה ויגו
כדורגלני סלמנקה
כדורגלני אוססונה
כדורגלני וסט ברומיץ' אלביון
כדורגלני ריאל סוסיאדד
כדורגלני לוס אנג'לס
כדורגלני נבחרת מקסיקו
כדורגלני גביע הזהב 2009
כדורגלני מונדיאל 2010
כדורגלני גביע הזהב 2015
כדורגלני גביע הקונפדרציות 2017
כדורגלני מונדיאל 2018
זוכי פרס ה-MVP של משחק האולסטאר של ה-MLS
ספורטאים מקסיקנים באנגליה
ספורטאים מקסיקנים בספרד
ספורטאים מקסיקנים בארצות הברית
מקסיקנים שנולדו ב-1989